**Lag en prototype og planlegg produksjonsprosessen**

En prototype er en modell, en slags prøve på hvordan det ferdige produktet skal se ut.

Diskuter prototypen.

* Har den de egenskaper og kvaliteter som dere ønsker den skal ha?
* Fungerer den slik den skal?
* Går det an å forbedre den?
* Er den pen å se på?

Planlegging av produksjonsprosessen innebærer å skaffe seg rede på:

* Hvilke arbeidsoperasjoner som inngår i produksjonen.
* Hvor lang tid hver arbeidsoperasjon tar.
* Hvordan hver arbeidsoperasjon skal utføres (arbeidsbeskrivelse).
* I hvilken rekkefølge arbeidsoperasjonen skal utføres.
* Hvor produksjonen skal foregå (i klasserommet, annet sted på skolen, hjemme, i leide lokaler, i samarbeid med næringslivet).
* Hvor mange som kan delta i produksjonen.
* Hvor mange produkter som skal lages om gangen (for mange: vanskelig å få solgt, mye penger blir bundet i råvarer og produkter, for få: dyrt å starte opp produksjonen på nytt, risikerer å miste salg).